title: अंटार्कटिका
text: अंटार्कटिका (या अन्टार्टिका) पृथ्वी केरऽ दक्षिणतम महाद्वीप छेकै, जेकरा म॑ दक्षिणी ध्रुव अंतर्निहित छै । ई दक्षिणी गोलार्द्ध केरऽ अंटार्कटिक क्षेत्र आरू लगभग पूरा तरह सें अंटार्कटिक वृत केरऽ दक्षिण में स्थित छै । ई चारों ओर सें दक्षिणी महासागर सें घिरलऽ छै । अपनऽ १४० लाख वर्ग किलोमीटर (५४ लाख वर्ग मील) क्षेत्रफल के साथ ई, एशिया, अफ्रीका, उत्तरी अमेरिका आरू दक्षिणी अमेरिका के बाद, पृथ्वी केरऽ पाँचवां सबसें बड़ऽ महाद्वीप छेकै, अंटार्कटिका के ९८% भाग औसतन १.६ किलोमीटर मोटऽ बर्फ सें आच्छादित छै। औसत रूप सें अंटार्कटिका, विश्व केरऽ सबसें ठंडा, शुष्क आरू तेज हवा वाला महाद्वीप छेकै आरू सब्भे महाद्वीपऽ के तुलना में एकरऽ औसत उन्नयन सर्वाधिक छै । अंटार्कटिका क॑ एगो रेगिस्तान मानलऽ जाय छै, कैन्हेंकि यहाँकरऽ वार्षिक वर्षण केवल २०० मिमी (8 इंच) छै आरू ओकरा में भी जादातर तटीय क्षेत्रऽ में ही बारिश होय छै। यहाँकरऽ कोय स्थाई निवासी नै छै, लेकिन साल भर लगभग १००० सें ५००० लोग विभिन्न अनुसंधान केन्द्र सब, जे कि पूरे महाद्वीप पर फैललऽ छै , पर उपस्थित रहै छै । यहाँ सिर्फ शीतानुकूलित पौधा आरू जीव ही जीवित रह॑ सकै छै । जेकरा म॑ पेंगुइन, सील, निमेटोड, टार्डीग्रेड, पिस्सू, विभिन्न प्रकार के शैवाल आरू सूक्ष्मजीव के अलावा टुंड्रा वनस्पति भी शामिल छै ।